Diari Oficial de la Generalitat Valenciana


Sumari del DOGV 4866, del 20-10-2004 (2004/10737)

RESOLUCIÓ de 17 de setembre de 2004, del director general d'Investigació i Transferència Tecnològica, per la qual es modifica la Resolució de 29 de juliol de 2004, en allò que fa referència a les quanties de les ajudes concedides per a l'estada de dos investigadors invitats per la Universitat Jaume I de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4866

Data del DOGV
:   20-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10147


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 17 de setembre de 2004, del director general d'Investigació i Transferència Tecnològica, per la qual es modifica la Resolució de 29 de juliol de 2004, en allò que fa referència a les quanties de les ajudes concedides per a l'estada de dos investigadors invitats per la Universitat Jaume I de Castelló. [2004/X10332]
  
Per mitjà de la Resolució de 29 de juliol de 2004, del director general d'Universitats i Investigació (DOGV de 31 d'agost), es van concedir les ajudes per a estades d'investigadors invitats en universitats i altres centres d'investigació ubicats a la Comunitat Valenciana, per a l'exercici 2004.
  
En l'annex de la resolució esmentada, l'ajuda concedida a la Universitat Jaume I de Castelló per a l'estada de l'investigador Yuri V. Mironov es va establir en termes econòmics corresponents a una procedència de la Península Ibèrica, notablement inferiors als que li corresponen en igualtat de condicions amb els procedents de la Federació de Rússia.
  
Este fet coincidix amb la impossibilitat de l'invitat de la mateixa Universitat Christo Christov, per a completar els 180 dies d'estada subvencionada abans del 31 de desembre de 2004, donat que s'ha incorporat a les seues funcions el 15 de setembre.
  
En conseqüència, és procedent modificar la Resolució de concessió de 29 de juliol de 2004, en allò que fa referència a ambdues ajudes, per tal de regularitzar les quantitats en relació a l'origen geogràfic i el temps d'estada reals dels invitats.
  
En virtut del que establix la Llei 17/2003, de 30 de desembre, de Pressuposts de la Generalitat Valenciana per a l'exercici 2004, que assigna a la Conselleria de Cultura, Educació i Esport el programa pressupostari 542.50 Promoció d'I+D+I, establint com a centre gestor la Direcció General d'Universitats i Investigació.
  
D'acord amb l'organització de l'administració de la Generalitat establida pel Decret 131/2004, de 27 d'agost, del Consell de la Generalitat, pel qual es determinen el nombre i denominació de les conselleries amb competències executives en què s'organitza l'administració de la Generalitat (DOGV de 30 d'agost), i d'acord amb les funcions establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el títol VII del Decret 8/2004, de 3 de setembre, del president de la Generalitat, mitjançant el qual s'assignen competències a la Presidència de la Generalitat i a les conselleries amb competències executives (DOGV de 6 de setembre), resolc:
  
Primer. Modificar l'annex de la Resolució de 29 de juliol de 2004 de la Direcció General d'Universitats i Investigació en allò que fa referència a les ajudes concedides a la Universitat Jaume I de Castelló per a les estades dels investigadors Yuri V. Mirinov i Christo Christov, les quals queden establides en els següents termes:
  
Segon. Modificar l'apartat segon de la mateixa Resolució de 29 de juliol de 2004, establint la despesa per al pagament a les entitats beneficiàries que figuren al seu annex per un import total resultant de 185.034 euros.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs potestatiu en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.
  
València, 17 de setembre de 2004.- El director general d'Investigació i Transferència Tecnològica: Jesús T. Pastor Ciurana.